สวัสดีคะ หนูมีเรื่องอยากจะมาถามคุณหนูชอบปวดหัวมากทุกวัน กินยาพาราหนึ่งเม็ดก็หายแต่พาพักหลังๆอาการเริ่มแย่ขึ้นหนูนอนหงายไม่ได้เพราะจะปวดหัวขึ้นมาทันทีบางครั้งก็เหมื่อนมีน้ำไหลอยู่ในหัว หูเหมื่อนมีลมออกมานอนไม่หลับเพราะปวดหัวมาก มึนหัวตลอดทั้งวันคะ
สวัสดีครับ สำหรับอาการปวดศีรษะ สามารถแบ่งตามความรุนแรงโดยอาการปวดศีรษะที่มีความรุนแรง มักมีลักษณะดังต่อไปนี้ คือ มีอาการปวดศีรษะร่วมกับ มีไข้ มีร่างกายอ่อนแรงครึ่งซีก มีอาการซึมสับสน ชักเกร็ง ปวดจนต้องตื่นนอนกลางดึก มีคลื่นไส้อาเจียน อาการร่วมเหล่านี้บ่งบอกถึงสาเหตุที่เป็นอันตราย เช่น เยื่อยุ้มสมองอักเสบ(Meningitis) ฝีในสมอง(Brain abscess) ก้อนเนื้อในสมอง(Brain tumor) ส่วนอาการของคุณคาดว่า น่าจะเกิดจากความผิดปกติของหู เช่นหูชั้นกลางอักเสบ(Otitis media) หรือโรคน้ำในหูไม่เท่ากัน(Meniere’s disease) แนะนำให้มารับการตรวจเพิ่มเติมเพื่อหาสาเหตุของอาการดังกล่าวเเละรักษาอย่างเหมาะสมครับ